钦定古今图书集成/理学汇编/文学典/第107卷 > 金大舆
## 钦定古今图书集成/理学汇编/文学典/第107卷 > 金大舆

按《列朝诗集》，大舆字子坤，大车之弟。同学于顾华玉，
才行高秀，并著名字。拓落为儒，不获占一第。雅不事
生产，贫日益甚，蓬室污下，脱粟不厌，而处之泊如。南
都贵人多访之，避去不答。少所与游者，虽贵犹嫚下之。黄淳父谓其“不以壮暮而废吟，不以泰约而辍咏”，
所得于诗者深矣。其没也，友人郭第卖所藏古鼎，刻
其诗行世。